laion/Wikipedia-Exotic huggingface dataset:
משה חלאווה

רבי משה חלאווה (ידוע כמהר"ם חלאווה) היה רב ספרדי במאה ה-14, פרשן התלמוד הבבלי ופוסק הלכה מן הראשונים. נולד לרב דוד מקנגי, היה מתלמידי רבי יהודה בן הרשב"א, חי ופעל בעיר טורטושה שבספרד והיה מעורה בחיי הציבור היהודי במרחב בו פעל. ידועה התערבותו בפולמוס על משרת הרב הראשי ליהדות צרפת בין רבי ישעיה אשטרוק ורבי יוחנן טריוויש, במהלכה התעמת עם רבי מאיר בן ברוך מווינה. עמד בקשרי מכתבים עם הר"ן, ועם רבנו פרץ הכהן, וכפי הנראה קיים קשרים עם תלמידם הריב"ש. מתוך חיבורו על התלמוד, שרד רק הפירוש על מסכת פסחים. תשובותיו בהלכה הודפסו לראשונה בה'תשמ"ז (1987) מתוך כתב יד. הוא האריך ימים עד סוף המאה ה-14 ואולי אף יותר. בנו רבי יהודה חלאווה חיבר את הספר "אמרי שפר״, ביאור על ספר בראשית. בין תלמידיו נמנה הרב חיים גליפפה. משה יהודה הכהן בלוי, פירושים ושאלות ותשובות למהר"ם חלאווה, בתוך: הקדמת המו"ל לספר גיליון התוספות לרבינו אליעזר מטוך, ניו יורק: שיטת הקדמונים, תשל"ז. משה הרשלר, בפתח, בתוך: שו"ת מהר"ם חלאווה, ירושלים: מכון שלם, תשמ"ז, עמ' 15–21. הרב גבריאל ציננער, חידושי מהר"ם חלאווה - על מסכת פסחים, עם ביאורים בשם נטעי גבריאל ומראי מקומות וליקוט גדולי האחרונים, ברוקלין, תשמ"ז, מהדורה חדשה ומתוקנת תשס"ה, עמוד ט–יד נפתלי יעקב הכהן, רבינו משה חלאווה ז"ל, ערך באנציקלופדיה "אוצר הגדולים אלופי יעקב", באתר היברובוקס ספרו חידושי מהר"ם חלאווה על מסכת פסחים, באתר אוצר הספרים היהודי השיתופי חידושי מהר"ם חלאווה - על מסכת פסחים, ירושלים, תשמ"ט, באתר היברובוקס משה בן דוד חלאווה (1290 בערך-1370 בערך), דף שער בספרייה הלאומית מאוית גם: חלאגאווה, חליגוואה וכדומה. נפתלי יעקב הכהן, "אוצר הגדולים אלופי יעקב" ח"ו עמ' ש, אות תצד. אך יש הסבורים שהיה בצעירותו גם תלמיד הרשב"א עצמו. שו"ת ריב"ש, סימנים רע-רעא. אין פרטים מדויקים על שנת פטירתו, אבל התשובה המתוארכת האחרונה שקיימת ממנו נכתבה בי"ז באב ה'קנ"ט (20 ביולי 1399), ומכאן שחי עד סוף המאה ה-14, ואולי אף בראשית המאה ה-15. אודותיו ראו: קובץ אור ישראל, תמוז תשס"ט, עמוד ו.
מאי פן

מאי פן (באנגלית: May Pen) היא עיר הבירה והעיר הגדולה ביותר במחוז קלרנדון שבג'מייקה. העיר שוכנת על גדות נהר מינו, שהוא הארוך ביותר בג'מייקה והיא מהווה את המרכז המסחרי של המחוז. אוכלוסיית העיר מונה כ-50,000 תושבים ויחד עם הפרברים הסובבים אותה היא מונה 82,000 תושבים. מאי פן הוקמה כיישוב מטעים על ידי הבריטים בין השנים 1660 – 1683 על נקודת חצייה של נהר מינו (Rio Minho). היא מהווה מרכז מנהלי של אזור חקלאי נרחב ויושבת על אם הדרך בין קינגסטון לבין מנדוויל. אחד הענפים הכלכליים החשובים בעיר הוא אריזת הדרים, כולל תפוזים ופרי כלאיים מקומי המכונה "אגלי" (אנ'). מדיה וקבצים בנושא מאי פן בוויקישיתוף מאי פן, באתר אנציקלופדיה בריטניקה (באנגלית) World Gazetteer
איזונומיה

איזונומיה (ביוונית: ἰσονομία, הלחם של ἴσος =שווה, νόμος =חוק, מנהג) היה מונח ששימש בהתחלה במשמעות של חלוקה שווה של בשר הקרבן ואחר כך הורחב להיות מונח המתאר שוויון בפני החוק. השימוש המקורי במונח איזונומיה בא לתאר חלוקה שווה של בשר הזבח לכל האזרחים שהשתתפו בטקס, ללא אפליה על פי מעמד (כהונה) או עושר. במאה ה-6 לפנה"ס סולון הנהיג שוויון בפני החוק, אפשר לכל אזרח לפנות לבית המשפט וקבע שהחוק חייב להיות גלוי ושווה לכל האזרחים. אחריו קלייסתנס שינה את שיטת הממשל באתונה לסוג של דמוקרטיה ישירה קלייסתנס כינה אותה איזונומיה על מנת להדגיש את ערך השוויון, מכאן שהפירוש המורחב יותר למונח איזונומיה הוא “שוויון בהשתתפות בהחלטות ובחקיקה שתשמור על שוויון ומחייבת באופן שווה את כל האזרחים“ באתונה הייתה חירות פרט מלאה לאזרחים (כלומר גברים שאינם עבדים או נתינים זרים) ובנוסף היו לכל אתונאי ואתונאי זכויות שוות שאינן מותנות במעמד, רכוש או מוצא משפחתי. האתונאים החילו על כל האזרחים, בלי קשר לעושרם או מעמדם, מערכת חוקים אחידה שהייתה ידועה לכל. כדי להבטיח צדק למעמדית הנמוכים, הם השתדלו שגם המערכת המשפטית תהיה מורכבת מנציגים שאינם מייצגים שכבה אחת בלבד מתוך שאיפה למתן צדק משפטי גם לאזרחים העניים. פריקלס בנאומו אמר כי "כולם שווים לפני החוקים בדברים שבין אדם לחברו. והרי כבוד האדם בציבור הוא לפי ערכו של אדם ולא לפי יחוס-אבות, ומי שיש בידו לעשות טובה לעיר אין מונע ממנו בשל עניותו ושפל מעמדו". עקרון השוויון החוקי הוגשם גם באספת העם: לכל אזרח הייתה זכות להשתתף באספת העם, להציע הצעות, להתדיין עם עמיתיו האזרחים ולהצביע בעת ההכרעה. הנצרות אימצה את הרעיון הדתי של חלוקה שווה של הזבח, ובעת האוכריסטיה שבמיסה, מקבל כל אחד מהמאמינים חלק זהה בגודלו של לחם הקודש. הלל בן שמאי, ספר האדם והמדינה, הוצאת ניומן, 1948, כרך א' בנימין נויברגר, דמוקרטיות ודיקטטורות - רעיונות, הקשרים, משטרים, הוצאת האוניברסיטה הפתוחה, כרך ראשון - דמוקרטיות, עמ' 17 - 19 רחל צלניק, דמוקרטיות, הדמוקרטיה האתונאית העתיקה, הוצאת האוניברסיטה הפתוחה G. Vlastos (1953), “Isonomia”. The American Journal of Philology, p. 343 Honorary Shares of Sacrificial Meat G. Vlastos (1953), “Isonomia”. The American Journal of Philology, p. 343
אוטופיה (פירושונים)

האם התכוונתם ל... אוטופיה – חברה מושלמת אוטופיה (ספר) – ספר מאת תומאס מור משנת 1516 אוטופיה (מדע בדיוני גרמני) אוטופיה – ספר מאת לינקולן צ'יילד משנת 2002 אקס-מן: אוטופיה – אירוע קרוסאובר ביקום מארוול משנת 2009 אוטופיה – ספר מאת פול אנדרסון משנת 1967 אוטופיה – ספר מאת אייזיק אסימוב משנת 1996 אוטופיה (סדרת טלוויזיה בריטית) אוטופיה (סדרת טלוויזיה אמריקאית) פסטיבל אוטופיה – פסטיבל קולנוע ישראלי שנתי. אוטופיה (משחק וידאו) פארק אוטופיה – גן בוטני ופינת חי בקיבוץ בחן.
יובל ירון

יובל ירון (נולד ב-3 בינואר 1958) הוא רופא נשים וגנטיקאי, מנהל היחידה לאבחון גנטי טרום לידתי במרכז הרפואי תל אביב על שם סוראסקי ופרופסור חבר בפקולטה לרפואה באוניברסיטת תל אביב. יובל ירון נולד וגדל בפתח תקווה. חניך תנועת הנוער "מחנות העולים" ובוגר בית הספר התיכון ע"ש ברנר. אביו, צבי ירון, הוא פרופ' לזואולוגיה באוניברסיטת תל אביב; אמו, רחל ירון, היא אחות במקצועה. יובל ירון בוגר הפקולטה לרפואה באוניברסיטת תל אביב, בה למד בשנים 1981–1988. עשה סטאז' בבית החולים אסף הרופא בצריפין. המשיך והשתלם במיילדות וגינקולוגיה במסגרת לימודי המשך באוניברסיטת תל אביב, עד 1992. התמחה ברפואת נשים בבית החולים ליולדות ע"ש סרלין, הקריה, תל אביב (1989–1995). במהלך ההתמחות עשה רוטציה ביחידה לאולטרסאונד במיילדות וגינקולוגיה, מרכז רפואי ”שיבא”, תל השומר ב-1992, וכן התמחה ברוטציה ביחידה להפריה חוץ גופית, בית חולים ליולדות ע"ש סרלין, הקריה, תל אביב, ב-1993. עם סיום התמחותו ברפואת נשים נסע לארצות הברית שם התמחה בגנטיקה רפואית הן באוניברסיטת ויין סטייט (Wayne State) במישיגן, ארצות הברית (1997-1995) והן במכון הגנטי של המרכז הרפואי ת"א ע"ש סוראסקי (1995, 1997–1998). ב-1998 התמנה למנהל היחידה לאבחון גנטי טרום לידתי, המכון הגנטי, במרכז הרפואי ת"א ע"ש סוראסקי, ומשמש בתפקיד זה עד היום. במקביל מנהל מרפאה פרטית במגדל מרכז ויצמן וכן עובד גם בבי"ח אסותא תל אביב ובהרצליה מדיקל סנטר. התמנה למרצה בחוג למיילדות וגינקולוגיה באוניברסיטת תל אביב בשנת 1995 וב-2005 התמנה לפרופסור חבר. כתב מעל כ-120 מאמרים בעיתונות הבינלאומית והציג כ-150 עבודות מחקר בכנסים בינלאומיים[דרוש מקור]. יובל ירון נשוי לבמאית התיאטרון ריבי פלדמסר-ירון ולהם שני ילדים. פרופ' יובל ירון ערך מחקרים קליניים בנושאים הקשורים בהפריה חוץ גופית, תרומת ביציות, מיילדות ואבחון טרום לידתי. ערך מחקר בסיסי במכון ויצמן במהלך ההתמחות בנושא ביטוי של החלבון p53 בשחלה. ביצע מחקר בסיסי ב-"Mott Research Center" באוניברסיטת ויין סטייט בנושא ביטוי הגן Lysyl oxidase בהדבקויות אגניות וכן בחקר ה-Matrix-associated regions בגרעין תא הזרע. ערך מחקרים רבים בתחום "סקר שליש ראשון" לגילוי ליקויים כרומוזומים בעובר כבר בשלב מוקדם. פיתח ויישם אבחון גנטי טרום השרשה (Preimplantation Genetic Diagnosis - (PGD במרכז הרפואי תל אביב במסגרת היחידה להפריה חוץ גופית בבי"ח ליס. בטכניקה זו מסייעים לזוגות הנמצאים בסיכון ללידת צאצאים חולים במחלה גנטית על ידי אבחון גנטי של עוברים שהושגו בהפריה חוץ גופית, והחזרה לרחם רק של עוברים שאובחנו כבריאים. ערך מחקר בסיסי בתחום פריון, מיילדות וגנטיקה תוך שימוש בטכניקות חדישות של ביולוגיה המולקולרית כגון DNA microarray. מדיה וקבצים בנושא יובל ירון בוויקישיתוף אתר האינטרנט הרשמי של יובל ירון ממאמריו באתר "דוקטורס": בודקים שהכל שפיר, 14 במאי 2012 אבחון טרום לידתי, 3 באוגוסט 2009 מחלה גנטית - אבחון כפתרון, 13 בינואר 2008 ‏10 מיתוסים על בדיקות גנטיות, 8 ביוני 2014 הריון ולידה: בדיקה ואבחון של מחלות גנטיות, 16 בינואר 2014 קישורים למאמרים ב-Pubmed מיטל יסעור-בית אור, התינוקת נולדה ארבע שנים אחרי מות אביה, באתר ynet, 3 בנובמבר 2005
שמואל דונרשטיין

שמואל דונרשטיין (נולד ב-11 בדצמבר 1952) הוא תעשיין, יזם ואיש עסקים ישראלי, יו"ר קבוצת רב-בריח (08) תעשיות בע"מ ויושב ראש ועדת החינוך בהתאחדות התעשיינים בישראל. שמואל נולד בשנת 1952 ברמת גן למרדכי ומניה דונרשטיין. הוא למד בבית הספר העממי 'אורה' ולאחר מכן בגימנסיה 'דביר' ברמת גן. את שירותו הצבאי הסדיר עשה בחיל השריון כמפקד טנק בחטיבות 7 ו-500. במהלך מלחמת יום הכיפורים לחם במסגרת חטיבת אגרוף הברזל (חטיבה 205) בקרבות הבלימה והתקפת הנגד הישראלית ברמת הגולן, בפיקודו של יוסי פלד. בתום המלחמה ירדה החטיבה לחצי האי סיני ונפרסה כנגד הארמייה ה-2. שמואל המשיך לשרת עד לחודש מאי 1974, עת שוחררה יחידתו משירות מילואים. בתום המלחמה החל שמואל ללמוד כלכלה באוניברסיטת תל אביב, אולם פרש לפני שהספיק לסיים את התואר, בעקבות רצונו להשתלב בשוק העבודה. שמואל דונרשטיין נשוי לשלומית. הוא אב ל-3 ילדים וסבא לשישה נכדים. מתגורר כיום ברמת השרון. בשנת 1975 מונה שמואל דונרשטיין לבעלים ומנכ"ל של מפעל לממתקים בשם ממתקי מוטי, חברה שהחלה את דרכה כחברה משפחתית קטנה בשנת 1975, ועד לשנת 1983, עת נמכרה לקונצרן עלית, הפכה לאחת מחברות הממתקים הגדולות בישראל, אשר העסיקה כ-300 איש. בין השנים 1986-1994 עסק דונרשטיין ברכישת חברות תעשייה באמריקה הצפונית והמרכזית וכן באירופה והעתקתן למדינות דרום-מזרח אסיה, ביניהן: מלזיה, אינדונזיה, סינגפור ותאילנד. במסגרת תוכנית רכישה זו הצליח להקים, לאורך תקופה של 8 שנים, כ-14 מפעלים חדשים במדינות אלה. בשנת 1994 יזם וניהל את פרויקט הקמת בנייני משרדים במבואות הדרומיים של חיפה, בניינים אשר יועדו לתעשיית ההיי-טק. בשנת 1995 הקים את חברת אופן גלרי - חברת דלתות פנים אשר התפרסמה במכירת דלתות וחלונות מעוצבים היישר מאולמות התצוגה. 3 שנים מאוחר יותר, בשנת 1998, רכש שמואל דונרשטיין את מפעלי עץ כרמיאל ואיחד בין שתי החברות. דונרשטיין ניהל את החברה עד לשנת 2006. בשנת 2008, בתום הקפאת הליכים שנמשכה כ-5 חודשים, רכש שמואל דונרשטיין את מפעל הדלתות של המותג רב-בריח. בשנת 2014 קיבל את פרס התעשייה במעמד שר האוצר יאיר לפיד ושר הכלכלה נפתלי בנט. באותה השנה רכש מחדש את "מפעלי עץ כרמיאל", לאחר שזו נכנסה להקפאת הליכים בשל חובות שצברה. דונרשטיין הוא חבר ותיק בהתאחדות התעשיינים בישראל, וחבר פעיל בוועד הנאמנים במרכזי הטניס בישראל כשעיקר עיסוקו במסגרת הוועד הוא טיפול בנוער בסיכון באזורי הפריפריה. הוא חבר ועד המנהל של מכון התקנים הישראלי במהלך השנתיים האחרונות, וכן יו"ר ועדת החינוך של התאחדות התעשיינים במהלך השנתיים האחרונות. רב-בריח שמואל דונרשטיין, ברשת החברתית LinkedIn שמואל דונרשטיין באתר רב-בריח הילה רז, שמואל דונרשטיין: "הקשר הרגשי של אורי בחרי לחברה היה האסון שהוא הביא על עצמו ועל החברה", באתר TheMarker‏, 25 ביולי 2008 אורה קורן, כמו סטף ורטהיימר: "אני רוצה להשאיר אחרי תעשייה, לא הרבה כסף בבנק", באתר TheMarker‏, 8 ביוני 2014 שלומית לן, ‏"מדינת ישראל צריכה ללכת לפסיכולוג, או לפחות לאיזה מנטור", באתר גלובס, 29 ביולי 2017 יהודה שרוני, ‏בעלי רב־בריח, שמואל דורנשטיין: "המדינה תקבור את התעשייה המסורתית", באתר מעריב אונליין, 9 במאי 2019 סרט מתוך טקס פרסי התעשייה לשנת תשע"ד (2014), סרטון באתר יוטיוב שלומית לן, ‏"מדינת ישראל צריכה ללכת לפסיכולוג, או לפחות לאיזה מנטור", באתר גלובס, 29 ביולי 2017 דוד רפאלי, רב בריח רכשה את מפעלי עץ כרמיאל ב-17 מיליון שקל, באתר כלכליסט, 21 באוקטובר 2014 מתוך "פלדלת": 40 שנות ביטחון, באתר הרשמי של רב-בריח. רשימת זוכי פרס תעשייה תשע"ד 2014 באתר התאחדות התעשיינים.
בוזלודז'ה

בוזלודז'ה (בבולגרית: Бузлуджа) היא אחת מהפסגות בהרי הבלקן שבבולגריה, שגובהה כ-1441 מטר מעל פני הים. בשנת 1868 היה במקום הקרב האחרון בין כוחות האימפריה העות'מאנית לבין המורדים הבולגרים. כיום מוכרת הפסגה גם בזכות המבנה של המפלגה הקומוניסטית שנבנה בפסגתה. המבנה נבנה במטרה להנציח את האירועים שהתרחשו במקום בשנת 1891, כאשר סוציאליסטים בהנהגתו של דימיטר בלאגוב, נפגשו מקום במטרה לייסד את המפלגה הסוציאל-דמוקרטית של בולגריה, קודמתה של המפלגה הקומוניסטית של בולגריה. האתר נבנה במשך חמש שנים, ונפתח בשנת 1981. במהלך חמש שנות הבנייה תרמו אזרחי בולגריה שבועיים של עבודה באתר למען המשטר הקומוניסטי. האתר ידוע בזכות מנורת הכוכב האדום שנמצא בראש המגדל שהיה אבן האודם הגדולה בבלקן ואומרים שהאירה עד לצפון יוון. לאחר נפילת המשטר אנשים בזזו את הכוכב ומכרו את אבני האודם. לאחר התפרקות המשטר הקומוניסטי בבולגריה, האתר הפסיק להיות מתוחזק וכיום הוא נטוש והרוס, וסגור לכניסת קהל. מדיה וקבצים בנושא בוזלודז'ה בוויקישיתוף כתבה על המקום, בערוץ הווידאו של האקונומיסט ערך זה הוא קצרמר בנושא הרים. אתם מוזמנים לתרום לוויקיפדיה ולהרחיב אותו.
ארייז'

אַריֶיז' (בצרפתית: Ariège, באוקסיטנית: Arièja) הוא מחוז (département) בחבל אוקסיטניה. המחוז נקרא על שם נהר בעל שם זהה, אחד מיובליו של נהר הגארון העובר בתוכו. המרכז המנהלי של המחוז הוא העיר פואה. המחוז נמצא דרומית-מזרחית לגארון עילית, אוד למזרחו והפירנאים המזרחיים בדרום מזרח. בנוסף, המחוז גובל בדרום עם ליידה שבספרד ועם אנדורה. המחוז הגדול (4,890 קמ"ר) מחולק לשלשה רבעים: פווה, פמייה וסן ז'ירון ול-332 קומונות. ב-28 במאי 2009 הוקם הפארק הלאומי האזורי הפירנאים הארייז'ים (Parc naturel régional des Pyrénées ariégeoises) המכסה כ-40 אחוזים מכלל שטח המחוז - 2,465 קמ"ר. מדיה וקבצים בנושא ארייז' בוויקישיתוף אתר האינטרנט הרשמי של ארייז' ארייז', ברשת החברתית פייסבוק ארייז', ברשת החברתית אקס (טוויטר) ארייז', ברשת החברתית אינסטגרם עד תום שנת 2015 השתייך המחוז לחבל מידי-פירנה. Présentation du PNR des Pyrénées Ariégeoises (בצרפתית)
ארייז' (נהר)

נהר הארייז' (צרפתית: Ariège, אוקסיטנית: Arièja) הוא נהר בדרום צרפת. אחד מיובליו של נהר הגארון ואורכו 163.2 ק"מ. מקורו של הנהר בהרי הפירנאים, בגובה 2,400 מטר מעל גובה פני הים. בדרכו, הוא מסמן חלק מהגבול בין צרפת לאנדורה. לאחר מכן הוא זורם צפונה, דרך מחוז ארייז' הקרוי על שמו ומחוז גארון עילית, שם הוא מתאחד עם הנהר גארון. שמו של הנהר (בלטינית: Aurigera, מילולית: נושא זהב) מגיע מכך שהגאלים כרו זהב מן הנהר, באמצעות סינון הסחף. מדיה וקבצים בנושא ארייז' בוויקישיתוף http://services.sandre.eaufrance.fr/Courdo/Fiche/client/fiche_courdo.php?CdSandre=O1--0250 La Revue Archéologique 17, ע' 300: ‏APERÇU HISTORIQUE SUR L'EXPLOITATION DES MÉTAUX DANS LA GAULE, מאת A. Daubrée
פואה

פֿוּאָה (בצרפתית: Foix; באוקסיטנית: Fois) היא עיירה במחוז ארייז', בדרום-מערב צרפת, המשמשת כמרכז המינהלי של המחוז. בעיר מתגוררים 9706 תושבים (נכון ל-2015). העיר נוסדה ככל הנראה בידי קרל הגדול, שהקים על פסגת הגבעה בית תפילה שהפך למנזר ב-849. המנזר חוזק והפך למבצר, מבצר שעמד בפני התקפותיו של סימון הרביעי דה מונפור במהלך מסע הצלב האלביגנזי בשנים 1211–1217. האחרון שהחזיק בטירה כמקום מגוריו היה גסטון השלישי, דוכס פואה (1331–1391). במאה ה-16 הוסבה הטירה לבית סוהר שהתקיים עד 1864. העיר עצמה התפתחה סביב המבצר, והגיעה לשיא גדולתה במאה ה-14. הטירה והמנזר וכן חלקי העיר העתיקים מהווים מוקד משיכה לתיירות. לעיר ברית ערים תאומות עם הערים: ספרד ליידה, קטלוניה, ספרד אנדורה אנדורה לה ולה, אנדורה הממלכה המאוחדת ריפון, אנגליה, הממלכה המאוחדת מדיה וקבצים בנושא פואה בוויקישיתוף אתר האינטרנט הרשמי של פואה (בצרפתית) פואה, באתר אנציקלופדיה בריטניקה (באנגלית) פואה, ברשת החברתית פייסבוק פואה, ברשת החברתית אינסטגרם פואה, סרטונים בערוץ היוטיוב ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
משבר בני הערובה בסידני

משבר בני הערובה בסידני אירע בין ה-15 בדצמבר ל-16 בדצמבר 2014 כאשר מוסלמי ממוצא איראני, השתלט על בית קפה השייך לרשת לינדט בסידני, אוסטרליה, והחזיק בכמה עשרות אזרחים כבני ערובה. המוסלמי, מַאן הַרוֹן מוֹניס, שכינה עצמו "שייח' הארון" (אנ'), היה פליט איראני שהואשם ב-2002 בתקיפה מינית של אישה שהגיעה אליו לקבלת טיפול רוחני, ובסיוע לרצח גרושתו שנה לפני כן. באותו חודש הודיע מוניס על המרת דתו מהאסלאם השיעי לאסלאם הסוני. חמישה אזרחים הצליחו לברוח במהלך השתלטות המחבל על המקום. בני ערובה הוצבו מול הוויטרינות עם ידיים מורמות ובהן שלטים עם כיתובים אסלאמיים אופייניים כגון השהאדה. המחבל פרסם סרטונים של החטופים כשהם מציגים את דרישותיו. כוחות משטרה ולוחמה בטרור כיתרו את בית הקפה. המשבר הסתיים כעבור מספר שעות, לפנות בוקר, בחילופי אש בהם נהרגו מוניס ושניים מבני הערובה, גבר בן 34 ואישה בת 38. יום לפני הפיגוע פרסם הרון באתר האינטרנט שלו: ”אסלאם היא דת השלום, לכן מוסלמים נלחמים בדיכוי ובטרור של ארצות הברית ובעלות בריתה, כולל הממלכה המאוחדת ואוסטרליה. אם נשאר שקטים לנוכח הפושעים לא נוכל לקיים חברה שלווה. ככל שאתה נלחם יותר בפשע כך אתה שלו יותר. אסלאם רוצה שלום על כדור הארץ, לכן מוסלמים רוצים לעצור את הטרור של ארצות הברית ובעלות בריתה...” מדיה וקבצים בנושא משבר בני הערובה בסידני בוויקישיתוף ynet, בני ערובה מתקשרים מבית הקפה: "אני אוהבת אותך, מחכה שניפגש", באתר ynet, 15 בדצמבר 2014 רויטרס, מחבל מחזיק בני ערובה באוסטרליה: הביאו דגל דאעש, באתר ynet, 15 בדצמבר 2014. רויטרס, המחבל בסידני: פליט איראני שתקף מינית, באתר ynet, 15 בדצמבר 2014. דיווח על משפטו של מוניס אתר האינטרנט של מוניס, האתר הוסר. ynet, דיווחים: המחבל מעלה סרטונים של בני ערובה, באתר ynet, 15 בדצמבר 2014. סידני: המשטרה פרצה עם רימוני הלם ויריות, החוטף נהרג, באתר מעריב אונליין, 15 בדצמבר 2014 ערך זה הוא קצרמר בנושא אוסטרליה. אתם מוזמנים לתרום לוויקיפדיה ולהרחיב אותו.
היטון

היטון (באנגלית: Heaton) הוא שם משפחה. האם התכוונתם ל... ארתור ב. היטון (אנ') – אדריכל אמריקני לוצי מורטון – היטון – שחיינית בריטית פול היטון (אנ') – מוזיקאי בריטי, מייסד להקת The Housemartins פטרישיה היטון – שחקנית ומפיקה אמריקנית
ערפיח פוטוכימי

ערפיח פוטוכימי הוא ערפיח שאינו נגרם כמקובל משריפת פחם, אלא נובע מזיהום אוויר הנגרם מפליטות של כלי רכב ושל תעשייה, שנפלטים לאטמוספירה ומקיימים בה תגובות כימיות עם מזהמים אחרים, בעקבות חשיפה לקרינת השמש (בעיקר בימים חמים). ערפיח בדרך כלל נוצר כתוצאה מתגובות פוטו-כימיות הכוללות תרכובות אורגניות נדיפות (VOC) וחומרים מזהמים (בעיקר תחמוצות חנקן או חומצה חנקתית) אשר בנוכחות אור השמש גורמות להיווצרותו של אוזון נמוך מזיק. אזורים מזוהמים-מרכזים עירוניים שנוסעים בהם כלי רכב רבים ונמצאים גם מפעלי תעשייה באזור קרינת שמש אזור כלוא-ללא רוחות ערפל חום בעל ריח חריף. תגובות כימיות בין חומרים שנפלטים משריפת דלקים, תגובות אלו מתבצעות באמצעות האנרגיה של קרינת השמש. מיהם אותם חומרים? וכיצד הם נוצרים? תחמוצות חנקן (NOXׂ)- אינם חלק ממרכיבי הדלק אלא תגובה כימית בין חמצן לחנקן שבאוויר בעקבות הטמפרטורות הגבוהות שנוצרות בזמן שריפת דלקים במכוניות או תחנות כוח. פחמימנים- נוצרים בעיקר כתוצאה משריפה לא מלאה של דלק. באמצעות קרינת השמש מתרחשות תגובות בין החומרים האלו ונוצר הערפיח הפוטוכימי. הערפיח הפוטוכימי מורכב מתערובות של חומרים מחמצנים שהרכיב העיקרי בהם זה האוזון. הסכנות של הבאים במגע עם הערפיח הפוטוכימי הם גירויים בעיניים והפרעות בדרכי הנשימה. הפתרונות לבעיות אלו: שקיעת החמה וארובות גבוהות. גשם חומצי הידלדלות שכבת האוזון מדיה וקבצים בנושא ערפיח פוטוכימי בוויקישיתוף אריה ונגר, גליליאו, על אוויר ועל ערפיח: איכות האוויר בישראל, באתר ynet, 9 בנובמבר 2006 אריה ונגר, גליליאו, זיהום אוויר: ערפיח, חלקיקים וצרות נוספות, באתר ynet, 12 בנובמבר 2006 הערך "ערפיח" באקו-ויקי אבישי חאליסי, מהו ערפיח, באתר e-mago
קאבום

קאבום הוא סרט נעורים אמריקאי אלטרנטיבי מסוג מדע בדיוני משנת 2010 שנכתב ובוים על ידי גרג אראקי. עלילתו סובבת סביב מערכות היחסים המיניות של קבוצת תלמידי מכללה והחקירה שלהם של כת סודית ומשונה. סמית' הוא סטודנט בן 18 עם תיאבון מיני רב שלא מגדיר את נטייתו המינית. הוא לומד במכללה יחד עם חברתו הטובה סטֶלה, ולאחרונה הוא חולם חלומות משונים. הוא דלוק על ת'ור, שותפו הסטרייט לחדר. סמית' וסטלה יוצאים למסיבה שם סטלה מבלה עם לורלאי, אותה סמית' מזהה מחלומותיו. סמית' מבחין בבחור והם מחליפים ביניהם מבטים, אך דעתו מוסחת כשבחורה אדומת שיער, שהופיעה גם היא בחלומותיו של סמית', מקיאה על נעליו. כשסמית' מנקה את נעליו בשירותים הוא פוגש שם בלונדון, סטודנטית נוספת שמתחילה איתו, והם הולכים לביתה שם הם מקיימים יחסי מין. סמית' מבקר בחוף נודיסטים שם הוא פוגש גבר בשם האנטר, הם שוכבים, וסמית' מאוכזב לגלות שהאנטר נשוי. סטלה מגלה שלורלאי היא מכשפה. היא מנסה להפרד ממנה אך לוראלי לא מוכנה לקבל זאת והיא משתלטת על גופו של סמית' על מנת להפחיד את סטלה. מאוחר יותר לוראלי מנסה לחנוק את סטלה כשהיא בשירותים, אך כשסטלה משפריצה עליה מים לורלאי נשרפת ונעלמת. סמית' פוגש באנשים במסכות של חיות הרודפים אחרי הנערה אדומת השיער והורגים אותה. הוא לא יודע אם חלם זאת, עד שהוא קורא בעיתון שנמצאה גופה של נערה בפח באזור המכללה. מאוחר יותר הוא פוגש באחותה התאומה, המספרת לו שהיא נחטפה לפני שנים רבות על ידי האנשים במסכות בחיות. הוא פוגש גם בבחור אותו ראה במסיבה המציג עצמו בשם אוליבר, ומזמין את סמית' לצאת עמו. לבסוף האנשים במסכות החיות לוכדים את סמית', לונדון, ואמו של סמית'. הם קושרים אותם ומכניסים אותם לרכב כדי להפגיש ביניהם לבין ראש הכת הסודית שהם חברים בה וסמית' מגלה כי ראש הכת הוא אביו. סטלה, אוליבר וסטודנט מסטול המכנה עצמו "המשיח" מתאחדים ונוסעים אחריהם. אוליבר מספר לסטלה שגם לו יש כוחות כמו של לוראלי, ושהוא חיפש את סמית' על מנת להגן עליו. מסתבר שהאנשים במסכות החיות הם למעשה+ת'ור, האנטר וחברו של ת'ור, רקס, והם מתכוונים לקחת את סמית' ולונדון למקלט גרעיני תת-קרקעי, כיוון שראש הכת מתכנן להשמיד את העולם בעזרת פצצות גרעיניות, על מנת להקים עולם חדש, בו יחיו רק חברי הכת, כשסמית' יהיה מנהיגם. הסרט מסתיים כשהמשיח מתנגש ברכב של חברי הכת בניסיון לעצור אותם, ושני הרכבים נופלים מגשר, ואביו של סמית' לוחץ על כפתור והעולם כולו מתפוצץ. הקרנת הבכורה של הסרט התרחשה בפסטיבל קאן, שם זכה הסרט בפרס ה"Queer Palm" הראשון אי פעם. תומאס דקר - סמית' ג'ונו טמפל - לונדון האלי בנט - סטלה כריס זילקה - ת'ור קלי לינץ' - ניקול רוקסן מסקוידה - לורלאי מדיה וקבצים בנושא קאבום בוויקישיתוף "קאבום", במסד הנתונים הקולנועיים IMDb (באנגלית) "קאבום", באתר נטפליקס "קאבום", באתר AllMovie (באנגלית) "קאבום", באתר Rotten Tomatoes (באנגלית) "קאבום", באתר Box Office Mojo (באנגלית) "קאבום", באתר Metacritic (באנגלית) "קאבום", באתר Hulu סרטים (באנגלית) "קאבום", במסד הנתונים הקולנועיים KinoPoisk (ברוסית)
גרינלנד (סרט)

גרינלנד הוא סרט מותחן אסונות אמריקאי משנת 2020 בבימויו של ריק רומן ונכתב על ידי כריס ספרלינג. בסרט מככבים ג'רארד באטלר (שגם הפיק), מורנה בקארין, רוג'ר דייל פלויד, סקוט גלן, דייוויד דנמן והופ דייוויס, ועוקב אחר משפחה שצריכה להילחם על הישרדות כשכוכב שביט משמיד כוכבי לכת דוהר לכדור הארץ. במקור תוכנן לצאת לאקרנים בקולנוע בארצות הברית, גרינלנד נדחה מספר פעמים בגלל מגפת COVID-19 . הסרט שוחרר על ידי STXfilms, באמצעות וידאו על פי דרישה ב-18 בדצמבר 2020, ולאחר מכן הושמע ב- HBO Max ו- Amazon Prime . הוא עדיין שוחרר בתיאטרון בטריטוריות אחרות, החל מבלגיה ב-29 ביולי 2020. הסרט קיבל ביקורות חיוביות בדרך כלל מהמבקרים והכניס 52.3 מיליון דולר ברחבי העולם עם תקציב הפקה של 35 מיליון דולר. סרט המשך, Greenland: Migration, נמצא בפיתוח, כאשר וואך, באטלר, בקארין ופלויד חוזרים כולם. אתר האינטרנט הרשמי של גרינלנד (באנגלית) גרינלנד, ברשת החברתית פייסבוק גרינלנד, ברשת החברתית אקס (טוויטר) "גרינלנד", במסד הנתונים הקולנועיים IMDb (באנגלית) "גרינלנד", באתר AllMovie (באנגלית) "גרינלנד", באתר Rotten Tomatoes (באנגלית) "גרינלנד", באתר Metacritic (באנגלית) "גרינלנד", במסד הנתונים הקולנועיים KinoPoisk (ברוסית)
Junip

Junip (בתרגום חופשי: ג'וניפ) היא להקת פולק רוק ואינדי רוק שוודית. בלהקה חברים חוזה גונזלס (שירה וגיטרה) וטוביאס וינטרקורן (קלידים), כאשר מוזיקאים נוספים משתפים עמם פעולה באופן זמני להקלטות ולהופעות. שירם "Far Away" היה חלק מפסקול הסרט חייו הסודיים של וולטר מיטי. הלהקה הוקמה בשנת 1998 על ידי חברי הילדות חוזה גונזלס, טוביאס וינטרקורן ואליאס אראייה. הלהקה הוקמה כתוצאה מתחביב משותף של השלושה, כאשר אלו התעסקו בעבודות שלא קשורות למוזיקה: וינטרקורן היה מורה במשרה חלקית, אראייה סטודנט לאומנויות וגונזלס סטודנט לביוכימיה. ב-2000 הם הוציאו את המיני אלבום הראשון שלהם, Straight Lines. פעילות הלהקה הוקפאה בשנת 2003, כתוצאה מהתפתחות קריירת הסולו של גונזלס, שעזב את לימודיו והחל להופיע ולהתפרנס ממוזיקה. בשנת 2005 יצא המיני אלבום השני שלהם, Black Refuge, שאחר יציאתו יצא גונזלס לסיבוב הופעות לבדו. האלבום באורך המלא הראשון של הלהקה, Fields, יצא בשנת 2010. בסיבוב ההופעות שלווה ליציאתו הצטרפו ללהקה באופן זמני גם בסיסט. לאחר שלוש שנים, הוציאה הלהקה את אלבומה השני, הקרוי על שמה - Junip. לאחר יציאת האלבום ומעט לפני היציאה לסיבוב הופעות המלווה אותו, עזב אראייה את הלהקה, והוחלף בעת הופעות במתופפים אחרים. שירים רבים של הלהקה שימשו כפסקול לסדרות רבות. שירם "Without You" שימש כפסקול בפרק האחרון של הסדרה The Nine Lives of Chloe King של הערוץ האמריקאי ABC Family באוגוסט 2011, ובנוסף בסדרה Suits באוגוסט 2012. שירם "Line Of Fire" שימש כפסקול בפרק של הסדרה שובר שורות של הערוץ האמריקאי AMC‏. 2010 - Fields 2013 - Junip 2000 - Straight Lines 2005 - Black Refuge 2010 - Rope and Summit 2011 - In Every Direction אתר האינטרנט הרשמי של Junip Junip, ברשת החברתית פייסבוק Junip, ברשת החברתית אקס (טוויטר) Junip, ברשת החברתית אינסטגרם Junip, סרטונים בערוץ היוטיוב Junip, באתר AllMusic (באנגלית) Junip, באתר MusicBrainz (באנגלית) Junip, באתר Discogs (באנגלית) Junip, באתר Songkick (באנגלית) Junip, באתר בילבורד (באנגלית) Rachel B. (17 בפברואר 2010). "José González Preps New Album with Old Band Junip, Stars in New Documentary". Tiny Mix Tapes. נבדק ב-2013-06-05. {{cite web}}: (עזרה) Elisa Bray (12 ביולי 2013). "Junip: friends reunited for a taste of swede success". The Independent. נבדק ב-7 באוגוסט 2013. {{cite web}}: (עזרה) http://www.tunefind.com/show/the-nine-lives-of-chloe-king/season-1/8147 http://www.baeblemusic.com/musicblog/9-23-2013/Junip-Elevates-Uncertainty-In-Breaking-Bads-Finale-Trailer.html